Bižas ezers (Rundēnu pagasts)

Bižas ezers (arī Bišu ezers) ir caurteces ezers Ludzas novada Rundēnu pagastā. Izvietojies pagasta rietumu daļā, Rāznas nacionālā parka teritorijā. Apkārtnē Dagdas pauguraine, izteiksmīga ainava. Krasti stāvi, slīpi, lēzeni; dibens smilšains, akmeņains, dūņains. Ezerā 5 salas ar kopējo platību 2,6 ha. Ietek 8 strauti un grāvji; iztek Sarjanka uz Daugavu. Mīt asaris, rauda, līdaka, plaudis, karūsa, līnis, ālants, ķīsis, vēdzele. Makrofīti: niedres, meldri, pameldri, kosas, kalmes, lēpes, ūdensrozes, glīvenes, daudzlapes, elodejas, hāras.ezeri.lv Bižas ezers Ir peldvietas. Gar ezera dienvidaustrumu krastu iet autoceļš P49. Krastos nelielas apdzīvotās vietas Dvorišče, Kļeščova, Dzeņagols.

 Atsauces 

Kategorija:Ludzas novada ezeri
Kategorija:Rundēnu pagasts